Balerdi

Balerdi edo Mallozar Aralarko Malloetako mendi bat da, 1195 metro garai. Gipuzkoa eta Nafarroa arteko mugan dago, nahiz eta zehazki mendi honen gailurra Nafarroaren barnean metro eskas batzuengatik egon. Urreako Haitza mendiaren alboan dago. 

Balerdi da Aralarko Malloetako mendirik adierazgarrienetakoa, altuena ez bada ere, batez ere Araitz haranaz gain erakusten duen itxura bikain eta ikusgarria dela eta.

Itxura beldurgarria du Balerdik Azkarate aldetik ikusiz gero, baina atzealdetik doa ohiko bidea. Horrek ez du esan nahi tontorrera iristea erraza denik, aldapa handia baita bai Amezketa aldetik eta bai Gaintzatik. Tontorrerako azken metroak, gainera, gandor estu batetik paseaz egin behar dira (argazkietan) eta nahiko leku txarra izan daiteke bustita badago.

 Abiapuntuak 
Igotzeko ohiko lekuak hauexek ditugu:

 Azkarate (Araitz): 2 ordu.
 Gaintza (Araitz): 2 ordu.
 Amezketa: 2 ordu eta erdi.

 Iruditegia 

 Ikus, gainera 
 Nafarroako mendien zerrenda
 Gipuzkoako mendien zerrenda

Erreferentziak

Kanpo estekak

 Balerdi luberri.net webgunean
 Balerdi / Mallozarra, http://www.euskal-herria.org/.

Kategoria:Nafarroa Garaiko mendiak
Kategoria:Gipuzkoako mendiak
Kategoria:Aralar
Kategoria:Aralarko Malloak